Līdzdarbības līgums

**par valsts pārvaldes uzdevuma – diasporas bērnu nometņu nodrošināšana**

**Latvijas diasporas mītnes zemēs – veikšanu**

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV-1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” rīkojas valsts sekretāre **Dace Vilsone**, no vienas puses, un

**Biedrība „Eiropas Latviešu apvienība”**, reģistrācijas Nr.40008157244, juridiskā adrese: Lāčplēša iela 29-5, Rīga, LV-1011, (turpmāk – *Pilnvarotā institūcija*), kuras vārdā saskaņā ar statūtiem rīkojas prezidija priekšsēdētāja **Elīna Pinto**, no otras puses, turpmāk kopā saukti Puses, bet katrs atsevišķi – Puse,

- pamatojoties uz:

- Diasporas likuma 6.panta otrās daļas 4.punkta a) apakšpunktu un 7.pantu;

* Valsts pārvaldes iekārtas likuma 40.panta otro daļu, 41.panta pirmo daļu un 49.panta pirmo daļu;
* Ministru kabineta 2014.gada 17.jūnija noteikumu Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” 12., 19. un 30.punktu;
* Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.7.1 un 5.1.6punktu;
* ņemot vērā Plāna darbam ar diasporu 2021. – 2023.gadam (apstiprināts ar Ministru kabineta 2021.gada 19.janvāra rīkojumu Nr.33) 1.rīcības virziena „Latviskās identitātes un piederības Latvijai stiprināšana, latviešu valodas un kultūras saglabāšana ārpus Latvijas” 1.1.uzdevuma „Veicināt latviešu valodas saglabāšanu diasporā” ietvaros noteikto 1.1.8.pasākumu „Nodrošināts atbalsts diasporas un Latvijas bērnu kopējām nometnēm”;
* ņemot vērā MINISTRIJAS izsludinātā konkursa „Par valsts pārvaldes uzdevuma – diasporas bērnu nometņu nodrošināšana Latvijas diasporas mītnes zemēs – veikšanu” rezultātus,

noslēdz šādu līdzdarbības līgumu (turpmāk – Līgums):

1. **Līguma priekšmets**
   1. MINISTRIJA deleģē *Pilnvarotajai institūcijai* veikt valsts pārvaldes uzdevumu –diasporas bērnu nometņu nodrošināšana Latvijas diasporas mītnes zemēs (turpmāk – Pārvaldes uzdevums):
      1. nodrošināt Latvijas diasporas bērnu nometņu vai tām pielīdzināmu vairākdienu pasākumu (turpmāk kopā – diasporas bērnu nometnes) rīkošanu, tādējādi sekmējot piederības, kopības izjūtas un draudzību veidošanos un veicinot latvisku saišu noturību;
      2. nodrošināt diasporas bērnu nometnēs aktivitātes latviešu valodas apguvei un lietošanai (Latvijā veidotu audiovizuālo darbu (spēlfilmas, animācijas filmas, seriāli u.tml.) izrādīšana, programmas „Latvijas skolas soma” iepazīšana, latviešu valodā izdoto grāmatu kopīga lasīšana u.c.);
      3. nodrošināt informācijas apriti un publicitāti par diasporas bērnu nometnēm Latvijas diasporas mītnes zemēs un Latvijā.

**2. Līguma izpildes termiņš un kārtība**

2.1. Pārvaldes uzdevuma veikšanas laiks ir no šā Līguma spēkā stāšanās dienas **līdz 2022.gada 19.decembrim**.

* 1. Pārvaldes uzdevuma veikšanas vieta ir Eiropas valstis.
  2. *Pilnvarotā institūcija* apņemas veikt šā Līguma 1.1.punktā norādīto Pārvaldes uzdevumu, sasniedzot šā Līguma 3.1., 3.2. un 3.3.punktā noteiktos rezultatīvos rādītājus.
  3. *Pilnvarotā institūcija* apņemas iekļaut visos ar finansējuma mērķi saistītos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
  4. Ja tiek izdarīti grozījumi normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.

1. **Pārvaldes uzdevuma izpildes ietvaros sasniedzamie rezultatīvie rādītāji**

**un novērtējuma kritēriji**

* 1. *Pilnvarotā institūcija* apņemas nodrošināt vismaz 5 (piecu) diasporas bērnu nometņu rīkošanu, ievērojot attiecīgajā valstī noteiktos Covid-19 infekcijas izplatības ierobežošanai noteiktos piesardzības pasākumus, tādējādi sekmējot piederības, kopības izjūtas un draudzību veidošanos un veicinot latvisku saišu noturību, un konkrēti:
     1. katrā diasporas bērnu nometnē nodrošināt daudzpusīgu programmu, kas sagatavota atbilstoši katras diasporas bērnu nometnes dalībnieku vecuma grupai;
     2. piesaistīt darbā ar bērniem un bērnu pasākumu rīkošanā un vadīšanā pieredzējušus speciālistus un ieinteresētus brīvprātīgos.
  2. *Pilnvarotā institūcija* apņemas nodrošināt diasporas bērnu nometnēs aktivitātes latviešu valodas apguvei un lietošanai, un konkrēti:
     1. nodrošināt latviešu valodas lietošanu visās diasporas bērnu nometņu norisēs;
     2. īstenot dažādas aktivitātes latviešu valodas apguvei un lietošanai, tostarp katrā diasporas bērnu nometnē izmantojot vismaz 1 (vienu) no šādām aktivitātēm un organizējot par to diskusiju:
        1. Latvijā veidotu audiovizuālo darbu (spēlfilmas, animācijas filmas, seriāli u.tml.) izrādīšana;
        2. programmas „Latvijas skolas soma” iepazīšana;
        3. latviešu valodā izdoto grāmatu kopīga lasīšana.
  3. *Pilnvarotā institūcija* apņemas nodrošināt informācijas apriti un publicitāti par diasporas bērnu nometnēm Latvijas diasporas mītnes zemēs un Latvijā:
     1. nodrošināt informāciju par diasporas bērnu nometņu norises laiku un vietu;
     2. nodrošināt publicitāti par diasporas bērnu nometnēm to norises zemju Latvijas diasporas sabiedrībā, kā arī citās Latvijas diasporas mītnes zemēs un Latvijā.
  4. Šā Līguma 3.1., 3.2. un 3.3.punktā noteiktie rezultatīvie rādītāji un novērtējuma kritēriji var tikt papildināti vai mainīti, Pusēm par to savstarpēji rakstiski vienojoties.

**4. Savstarpējo norēķinu kārtība** **un finansējuma piešķiršanas noteikumi**

* 1. MINISTRIJA, pamatojoties uz likumu „Par valsts budžetu 2021.gadam”, valsts budžeta programmas 26.00.00 „Sabiedrības saliedētības pasākumi” finanšu līdzekļu sadales komisijas 2021.gada 7.septembra sēdes protokolu Nr.8 un kultūras ministra 2021.gada 7.septembrī apstiprināto valsts budžeta apakšprogrammas 26.02.00 „Diasporas pasākumu īstenošana” izdevumu tāmi, un konkursa komisijas 2021.gada 7.decembra lēmumu, piešķir *Pilnvarotajai institūcijai* finansējumu **54 779,99 *euro*** (piecdesmit četri tūkstoši septiņi simti septiņdesmit deviņi *euro*, 99 centi) apmērā saskaņā ar šim Līgumam pievienoto Pārvaldes uzdevuma īstenošanai nepieciešamo izdevumu tāmi (Līguma 1.pielikums) šā Līguma 1.1.punktā norādītā Pārvaldes uzdevuma īstenošanai un šā Līguma 3.1., 3.2. un 3.3.punktā noteikto rezultatīvo rādītāju sasniegšanai.
  2. MINISTRIJA finansējumu Pārvaldes uzdevuma īstenošanai pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēc *Pilnvarotās institūcijas* iesniegtā Valsts kases paziņojuma „Par iestāžu un organizāciju kontu atvēršanu” saņemšanas MINISTRIJĀ.
  3. Ja, izlietojot šā Līguma 4.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevuma īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk nekā 10% no tāmes attiecīgajās izdevumu pozīcijās norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
  4. *Pilnvarotā institūcija* ne vairāk kā 15% no Pārvaldes uzdevuma īstenošanai piešķirtā finansējuma drīkst izlietotPārvaldes uzdevuma īstenošanai nepieciešamo administratīvo izmaksu segšanai.
  5. *Pilnvarotā institūcija* šajā Līgumā noteikto rezultatīvo rādītāju sasniegšanai var piesaistīt papildu līdzekļus no citiem finanšu avotiem: *Pilnvarotās institūcijas* sadarbības partneriem, ārvalstu fondiem un starptautiskām organizācijām.

**5. Pārskatu sniegšanas un darbības kontroles kārtība**

* 1. *Pilnvarotajai institūcijai* deleģētā Pārvaldes uzdevuma izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
  2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīti ar Pārvaldes uzdevuma izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informācijupar Pārvaldes uzdevuma izpildi.
  3. *Pilnvarotā institūcija* ne vēlāk kā **līdz 2023.gada 31.janvārim** iesniedz MINISTRIJĀ pārskatu par Pārvaldes uzdevuma izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma 2.pielikums), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
  4. Pārvaldes uzdevuma veikšanai nepieciešamie izdevumi tiek veikti tikai no *Pilnvarotās institūcijas* atvērtā konta Valsts kasē. Ja Pārvaldes uzdevuma veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.

**6. Personas datu apstrāde**

* 1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
  2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
  3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
  4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
  5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.

**7. Pušu atbildība**

7.1. *Pilnvarotā institūcija* apņemas izlietot piešķirto finansējumu tikai Pārvaldes uzdevuma veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto finansējumu.

7.2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.

7.3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.

7.4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.

**8. Nepārvarama vara**

* 1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
  2. Pusei, kuras saistību izpildi kavē šā Līguma 8.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.

1. **Līguma spēkā stāšanās kārtība, grozīšana un izbeigšana**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz līgumsaistību pilnīgai izpildei.

9.2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.

9.3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.

9.4. Katra no Pusēm ir tiesīga izbeigt Līgumu, brīdinot otru Pusi vismaz 1 (vienu) kalendāro mēnesi iepriekš.

9.5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:

9.5.1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;

9.5.2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;

9.5.3. *Pilnvarotā institūcija* pārkāpj citus šā Līguma noteikumus vai normatīvos aktus;

9.5.4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;

9.5.5. šā Līguma noteikumi zaudē spēku atbilstoši normatīvajiem aktiem.

9.6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:

9.6.1. atmaksā valsts budžetā neizlietotos finanšu līdzekļus;

9.6.2. nodod visu ar Pārvaldes uzdevuma veikšanu saistīto izstrādāto dokumentāciju un informāciju MINISTRIJAI;

9.6.3. iesniedz MINISTRIJAI Līguma izpildes pārskatu.

1. **Citi noteikumi**

10.1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.

10.2. Pušu kontaktinformācija saziņai ar Līguma izpildi saistītos jautājumos:

10.2.1. MINISTRIJAS e-pasts: [pasts@km.gov.lv](mailto:pasts@km.gov.lv);

10.2.2. Pilnvarotās institūcijas e-pasts: [ela@ela.lv](mailto:ela@ela.lv).

10.3. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kadi Līgumā minētie Pušu rekvizīti vai kontaktinformācija, tad par to ne vēlāk ka 3 (trīs) dienu laika paziņo rakstiski otrai Pusei.

10.4. Visus strīdus un domstarpības, kas varētu rasties, izpildot Pārvaldes uzdevumu, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.

* 1. Līgums ar 2 (diviem) pielikumiem sagatavots latviešu valodā uz 11 (vienpadsmit) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.

1. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** | **Biedrība „Eiropas Latviešu apvienība”** |
| K.Valdemāra iela 11a, Rīga, LV-1364 | Lāčplēša iela 29-5, Rīga, LV-1011 |
| Reģistrācijas Nr.90000042963 | Reģistrācijas Nr.40008157244 |
| Valsts kase | Valsts kase |
| Kods: TRELLV22 |  |
| Konts: LV26TREL222051114100B |  |
| Valsts sekretāre | Prezidija priekšsēdētāja |
| D.Vilsone | E.Pinto |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līdzdarbības līgumam

„Par valsts pārvaldes uzdevuma – diasporas   
bērnu nometņu nodrošināšana Latvijas   
diasporas mītnes zemēs – veikšanu”

**Biedrības „Eiropas Latviešu apvienība” valsts pārvaldes uzdevuma**

**īstenošanai nepieciešamo izdevumu tāme**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Pozīcijas nosaukums** | **Vienība** | **Vienību skaits** | **Vienības izmaksas (*euro*)** | **Kopējās izmaksas (*euro*)** |
| **1.** | **Finansējums valsts pārvaldes uzdevuma īstenošanas ietvaros paredzētajiem pasākumiem** |  |  |  | **46 563,01** |
| **1.1.** | **Diasporas bērnu nometņu rīkošanas izmaksas piecās atšķirīgās Eiropas reģiona valstīs** |  |  |  |  |
| 1.1.1. | Telpu noma, komunālie maksājumi (telpas piecām nometnēm, katras nometnes vidējais ilgums – piecas dienas) | dienas | 25 | 589,90 | 14 747,50 |
| 1.1.2. | Izmaksas nometņu vadītāju, audzinātāju un cita nepieciešamā personāla piesaistīšanai (personāls piecās nometnēs, vidēji katrā nometnē – astoņas personas) | pers. | 40 | 293,42 | 11 736,80 |
| 1.1.3. | Dalībnieku ēdināšanas izmaksas (ēdināšana piecās nometnēs, vidēji katrā nometnē dalībnieku un personāla skaits – 38 personas) | pers. | 190 | 53,85 | 10 231,50 |
| 1.1.4. | Sanitāri epidemioloģiskās drošības pasākumu nodrošināšana nometnēs | nometnes | 5 | 227,45 | 1 137,25 |
| 1.1.5. | Komunikācijas un kancelejas izdevumi, metodisko materiālu iegāde nometņu aktivitāšu rīkošanai | nometnes | 5 | 130,82 | 654,10 |
| 1.1.6. | Vietējā transporta izmaksas | nometnes | 5 | 198,44 | 992,20 |
| 1.1.7. | Licenču iegāde autortiesību izmantošanai (piemēram, filmu izrādīšana) | nometnes | 5 | 207,00 | 1 035,00 |
| 1.1.8. | Ceļa izdevumi nometņu pedagogiem | aviobiļetes | 6 | 428,26 | 2 569,56 |
| 1.1.9. | Ieejas biļetes muzejos, izglītojošo aktivitāšu vietās, tematiskajos parkos (bērnu un pedagogu vidējais kopējais skaits uz piecās nometnēs – 190 personas) | biļetes | 190 | 7,94 | 1 508,60 |
| **1.2.** | **Informācijas aprites un publicitātes pasākumu izmaksas** |  |  |  |  |
| 1.2.1. | Raksti, TV sižeti, citi publicitātes materiāli | nometnes | 5 | 305,30 | 1 526,50 |
| 1.2.2. | Nometņu norises dokumentēšana (foto, video) | nometnes | 5 | 84,80 | 424,00 |
| **2.** | **Valsts pārvaldes uzdevuma īstenošanai nepieciešamās administratīvās izmaksas** |  |  |  | **8 216,98** |
| 2.1. | Valsts pārvaldes uzdevuma vadība un koordinēšana (tai skaitā sociālās apdrošināšanas maksājumi, projekta vadītāja un nometņu cikla satura un metodikas koordinatora atalgojums) | līgumi | 2 | 3 208,49 | 6 416,98 |
| 2.2. | Grāmatvedības nodrošinājums | mēneši | 12 | 150,00 | 1 800,00 |
| **Kopā** | | | | | **54 779,99** |

2.pielikums

līdzdarbības līgumam

„Par valsts pārvaldes uzdevuma – diasporas   
bērnu nometņu nodrošināšana Latvijas   
diasporas mītnes zemēs – veikšanu”

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Saskaņā ar LĪDZDARBĪBAS LĪGUMU Nr. | | | |  | | | | | |
| starp Kultūras ministriju un | | | | | | | | | |
|  | | | | | | | | | |
| (finansējuma saņēmēja nosaukums) | | | | | | | | | |
|  | | | | | | | | | |
| (adrese, tālrunis) | | | | | | | | | |
| iesniedz atskaiti par līguma izpildi | no | Datums | Mēnesis | | Gads | līdz | Datums | Mēnesis | Gads |
|  |  | |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts  (Izmaksas  Summa)  *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | | | *euro* | (                                              ) | |
|  | | | | Summa vārdiem | |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | |  | | |
| (finansējuma saņēmēja vadītāja paraksts) | | | | (vārds, uzvārds) | | |
|  | | | |  | | |
| (finansējuma saņēmēja galvenā grāmatveža paraksts) | | | | (vārds, uzvārds) | | |
| Datums | Mēnesis | Gads |  | | Vieta | z.v. | |
|  |  |  |  |